钦定古今图书集成/明伦汇编/氏族典/第319卷 > 《廖用贤尚友录》 > 丁琏
## 钦定古今图书集成/明伦汇编/氏族典/第319卷 > 《廖用贤尚友录》 > 丁琏

按《广东通志》：“琏字玉甫，番禺人。少有才名。元丰二年，
登进士，授融州司户。岁祲，民聚为盗，琏立法赈济，邑
境晏然。监司上其功，迁宣教郎，寻拜太府丞兼知杂
库，改朝议郎。元祐六年，出为桂州教授。比至，训迪有
方，多所造就。绍兴初，以荐授左朝散郎，知连州。阳山
银矿，流民多匿其中，夜恣劫掠，琏计擒之，阖郡以宁。”
元符三年，转朝散大夫致仕。琏性廉介，莅政刚明，与
物无忤，邑里称“长者。”